Ontbinde liggaam in Oos-Kaap gevind | Maroela Media
Ontbinde liggaam in Oos-Kaap gevind
Argieffoto (Foto: Truworths)
Jagters het Vrydag ŉ ontbinde liggaam in die Tholenirivier naby Butterworth in die Oos-Kaap opgespoor.
“Dit is vermoedelik ŉ man se liggaam,” het kapt. Jackson Manatha, woordvoerder van die polisie in die Oos-Kaap, gesê. “Die oorledene het ŉ rooi oorhemp met die woord “Uzzi” daarop, ŉ grys langbroek en grys drafskoene aangehad.”
Die polisie in Keibrug doen ŉ beroep op enigiemand wat ŉ familielid vermis om met hulle in verbinding te tree om die liggaam uit te ken.
ŉ Nadoodse ondersoek sal gedoen word om die oorsaak van dood te bepaal. -SAPA
Nog geen klag oor vermeende ontvoering Kendall Jenner nuwe gesig van Calvin Klein | SARIE
Kendall Jenner nuwe gesig van Calvin Klein	deur SARIE.com-span
Eers het die jonger kleinsus van Kim Kardashian verlede jaar die mode-loopplanke verower. Nou is die 19-jarige Kendall Jenner as die nuwe gesig van Calvin Klein aangewys om hul nuwe jeans-reeks My Calvins te bemark, berig HELLO! Dié donkerkop het ’n kort boodskap en ’n paar foto’s van die fotosessie met haar meer as 21 miljoen Instagram-volgelinge gedeel: “Trots om die gesig van @calvinklein #mycalvins demin-reeks te wees!”
“Dit was nog altyd my droom om vir Calvin Klein modelwerk te doen. Ek dra graag Calvin Klein … Dit is werklik ’n groot eer om deel van dié ikoniese handelsmerk te wees,” het sy in ’n verklaring gesê . Volgens die hoofbemarker van Calvin Klein, Melisa Goldie, is Kendal perfek vir dié veldtog. “Sy is modern en beeldskoon … en sy het miljoene aanhangers regoor die wêreld.”
Ander bekendes wat al in Calvin Klein-veldtogte verskyn het, is Kate Moss, Victoria Beckham, David Beckham en Lara Stone.
Kendall Jenner die nuwe gesig van Estée Lauder
Video: Kendall Jenner smeul in nuwe video-advertensie